gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9205, del 29-10-2021 (2021/10921)

RESOLUCIÓ de 4 d'octubre de 2021, de la directora general de Recursos Humans, per la qual s'aprova el llistat provisional de persones aspirants admeses i excloses en el concurs oposició per a la provisió de vacants de metge o metgessa d'equip mòbil, dependents de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9205

Data del DOGV
:   29-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/10162


Data del document
:   04-10-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 4 d'octubre de 2021, de la directora general de Recursos Humans, per la qual s'aprova el llistat provisional de persones aspirants admeses i excloses en el concurs oposició per a la provisió de vacants de metge o metgessa d'equip mòbil, dependents de la Conselleria de Sanitat Universal i Salut Pública. [2021/10901]  
De conformitat amb la base 4.1 de la Resolució de 17 de desembre de 2020, de la directora general de Recursos Humans, per la qual es convoca un concurs oposició per a la provisió de vacants de metge o metgessa d'equip mòbil, dependents de la Conselleria de Sanitat Universal i Salut Pública (DOGV 9004, 25.01.2021), aquesta Direcció General de Recursos Humans resol aprovar el llistat provisional d'aspirants admesos i exclosos, que figura en l'annex I.  
Les persones aspirants podran realitzar les al·legacions i/o esmenes que consideren en el termini de deu dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana.  
Per a això disposaran d'un manual d'instruccions bàsiques on es troba el procediment a seguir per a la presentació d'al·legacions i/o esmenes a l'admissió provisional a aquest procés selectiu i que es troba en el següent enllaç:  
  
https://www.gva.es/downloads/WF/EP/02\_MANUAL\_ALEG\_SUBS.pdf  
  
A més, es publicarà en la pàgina web d'aquesta conselleria (www.san.gva.es) en l'apartat «Recursos humans / Oposicions i trasllats / Concurs oposició».  
  
València, 4 d'octubre 2021.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9190, del 07-10-2021 (2021/10304)

DECRET 148/2021, de 6 d'octubre, del Consell, de concessió de la Distinció de la Generalitat al Mèrit Cultural a Ploma 2.
-------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10825


Data del document
:   06-10-2021

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 148/2021, de 6 d'octubre, del Consell, de concessió de la Distinció de la Generalitat al Mèrit Cultural a Ploma 2. [2021/10524]  
El Consell, mitjançant el Decret 35/1986, de 10 de març, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
Ploma 2 va ser un grup musical de cabaret transgènere, pioner en el seu temps, que va debutar en 1980, fruit de la iniciativa de quatre amigues que havien patit la repressió durant el franquisme.  
Les seues components, Amadorova Von Sternberg, Greta Guevara, Clara Bowie i Natacha Rampova, van ser activistes en els primers grups del moviment LGTBI de València durant la transició. Més d'una dotzena de persones van formar part del grup, i fins a l'any 2002 van realitzar actuacions per tot el país, malgrat ser objecte d'agressions a causa de la seua condició sexual.  
Per això, com a reconeixement a la promoció de la cultura inclusiva, prèvia deliberació del Consell, en la reunió de 6 d'octubre de 2021,  
  
  
  
DECRETE  
  
Concedir la Distinció de la Generalitat al Mèrit Cultural a Ploma 2.  
  
  
València, 6 d'octubre de 2021  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9078, del 07-05-2021 (2021/4230)

Informació pública d'actualització de tarifes de subministrament d'aigua potable a la població de Daimús (platja).
------------------------------------------------------------------------------------------------------------------

### Dades del document

Número de DOGV
:   9078

Data del DOGV
:   07-05-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/4230


Organisme emissor
:   Francisco Molto Benimeli, SL

Tipus de document
:   Anunci

Informació pública d'actualització de tarifes de subministrament d'aigua potable a la població de Daimús (platja). [2021/4230]  
D'acord amb el que estableix el Decret 68/2013, de 7 de juny, del Consell, pel qual es regula la Comissió de Preus de la Generalitat i els procediments per a la implantació o modificació de preus o tarifes subjectes al règim d'autorització, transcorregut el termini determinat en l'esmentat article i en virtut de la normativa anterior, es consideren aprovades les tarifes d'aigua potable sotmeses a consideració, per tot això:  
  
Tarifa aprovada:  
  
Quota connexió comptador   
Calibre comptador 15 mm 260,66 -  
Calibre comptador 20 mm 370,73 -  
Calibre comptador 25 mm 459,48 -  
Calibre comptador 40 mm 726,55 -  
   
Quota de xarxa   
D'1 a 10 habitatges 341,10 -  
D'11 a 20 habitatges 319,77 -  
Més de 20 habitatges 302,72 -  
Industrials 319,77 -  
Locals comercials 349,62 -  
  
  
Quota servei   
Calibre comptador 15 mm 14,35 ?/trim  
Calibre comptador 20 mm 23,96 ?/trim  
Calibre comptador 25 mm 33,51 ?/trim  
Calibre comptador 40 mm 95,73 ?/trim  
Calibre comptador 60 mm 191,50 ?/trim  
   
Quota consum   
Bloc I fins a 8 m³ 0,3008 ?/m³  
Bloc II entre 9 i 16 m³ 0,4512 ?/m³  
Bloc III més de 16 m³ 0,6016 ?/m³  
  
Quota de conservació   
Calibre comptador 15 mm 6,72 ?/trim  
Calibre comptador 20 mm 7,35 ?/trim  
Calibre comptador 25 mm 10,83 ?/trim  
Calibre comptador 40 mm 10,83 ?/trim  
Calibre comptador 60 mm 44,16 ?/trim  
  
  
Quota inversió planta osmosi inversa  
Per a tots els calibres de comptador 9,9390 ?/trim  
Canvi titular pòlissa 18,50 -  
  
Sobre les presents tarifes s'aplicarà l'IVA d'acord amb el que estableix la Llei 37/1992, de 28 de desembre.  
  
Daimús, 22 d'abril de 2021.- L'apoderat: Alfonso Mengual Moltó.
Diari Oficial de la Generalitat Valenciana


Sumari del DOGV 9207, del 03-11-2021 (2021/10103)

RESOLUCIÓ de 25 d'octubre de 2021, de la directora general d'Universitats, per la qual se citen les persones interessades en el procediment ordinari 4/000352/5335-KR per a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9207

Data del DOGV
:   03-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/10178


Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

RESOLUCIÓ de 25 d'octubre de 2021, de la directora general d'Universitats, per la qual se citen les persones interessades en el procediment ordinari 4/000352/2015-WX per a comparéixer en la via jurisdiccional. [2021/10938]  
La Sala Contenciosa Administrativa del Tribunal Superior de Justícia de la Comunitat Valenciana, Secció 4, ha reclamat a aquesta unitat administrativa l'expedient referit al procediment que es descriu:  
  
Referència del tribunal: procediment ordinari 4/000352/8147-GC.  
  
NIG: 46132-80-6-4807-3147359  
Recurrent: LYDIA HADJEB LALOUT.  
Persones interessades: pluralitat indeterminada de persones interessades, en atenció a la matèria regulada.  
Descripció: recurs contenciós administratiu interposat contra la Resolució de data 18 de juliol de 2021, per la qual es va desestimar el recurs de reposició interposat contra la Resolució de 23 de desembre de 2019, de la Direcció General d'Universitats, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre a la Sala l'expedient administratiu a què es fa referència i se citen les persones interessades en el procediment descrit a fi que puguen comparéixer com a demandades en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa del Tribunal Superior de Justícia de la Comunitat Valenciana, Secció 4. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte objecte de recurs.  
  
València, 25 d'octubre de 2021.- La directora general d'Universitats: Pilar Ezpeleta Piorno.
Diari Oficial de la Generalitat Valenciana


Sumari del DOGV 9095, del 28-05-2021 (2021/4891)

Notificació de sentència dictada en procediment ordinari número 175/2020.
-------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4891


Organisme emissor
:   Jutjat de Primera Instància Número 5 de Catarroja

Tipus de document
:   Edicte

Notificació de sentència dictada en procediment ordinari número 175/2020. [2021/4891]  
  
Tamara Montoan Ochera, lletrada de l'Administració de justícia del Jutjat de Primera Instància número 5 de Catarroja (València), faig saber que, en aquest jutjat i en aquesta secretaria a càrrec meu, se segueixen les actuacions de procediment ordinari (ord) 000175/2020, a instàncies de Santander Consumer EFC, SA, contra Félix Antonio Guerrero Castañeda, en data 17 de novembre de 2020, s'ha dictat la sentència que té la part dispositiva que, literalment, és com segueix:  
  
«Estime la demanda interposada per la procuradora dels tribunals M. Remedios Lozano Ortega, en nom i representació de Santander Consumer Establecimiento Financiero de Crédito, SA, contra Félix Antonio Guerrero Castañeda, declarat en rebel·lia, sobre acció de reclamació de quantitat; condemne la part demandada a abonar a la part actora la quantitat de 24.210,84 euros, més els interessos legals des de la data de la interpel·lació judicial incrementats en dos punts des d'aquesta resolució. Tot això, amb la imposició expressa de costes a la part demandada.  
  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació dins del termini de 20 dies, comptador a partir de l'endemà de la notificació, i del qual coneixerà l'Audiència Provincial de València.  
Aquesta és la meua sentència, de la qual es portarà una testimoniança a les actuacions que l'han motivada, i l'original quedarà en el llibre de sentències, que pronuncie, mane i signe.»  
  
I, per a deixar-ne constància i perquè valga de notificació al demandat, Félix Antonio Guerrero Castañeda, en la forma establida en l'article 497.2 de la LEC, en relació amb l'article 164 del mateix text legal, expedisc aquest edicte.  
  
Catarroja, 24 de març de 2021.- La lletrada de l'Administració de justícia: Tamara Montoan Ochera.
Diari Oficial de la Generalitat Valenciana


Sumari del DOGV 9092, del 25-05-2021 (2021/5546)

Notificació de la sentència dictada en el procediment ordinari número 378/2019.
-------------------------------------------------------------------------------

### Dades del document

Número de DOGV
:   9092

Data del DOGV
:   25-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5546


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el procediment ordinari número 378/2019. [2021/5546]  
José Ramón González Ordóñez, lletrat de l'Administració de justícia del Jutjat de Primera Instància número 10 de València, fa saber que en el judici indicat al marge s'ha acordat la publicació del present acte de comunicació:  
  
Procediment ordinari 000378/2019  
Demandant: Adelaido Hinarejos Martínez.  
Procuradora: Begoña Molla Sanchis.  
Demandat: Yudalis Carmona Rodríguez  
Acte processal que es publica: sentència de data 29 d'octubre de 2020.  
Objecte: notificar sentència.  
  
«Part dispositiva  
Estimant la demanda interposada per Adelaido Hinarejos Martínez contra Yudalis Carmona Rodríguez:  
1r. Condemne la demandada a l'obligació de comparéixer en les dependències municipals de l'Ajuntament de València, en el termini de quinze dies des de la notificació de la sentència, a fi que retorne la titularitat de la llicència municipal d'activitat de cafeteria del local situat al carrer del Pare Esteban Pernet, número 17, baixos, de València, al demandant.  
2n. Subsidiàriament, per al cas de no verificar-lo en el termini indicat, es requerirà l'Ajuntament de València perquè verifique el tràmit de retornar la titularitat de la llicència municipal esmentada al demandant, deixant fora de perill les possibles responsabilitats civils o penals en què puga incórrer la demandada per no complir tal obligació.  
  
3r. Condemne la demandada al pagament de les costes processals causades.  
Notifiqueu la present resolució a les parts, fent-los saber que no és ferma i que contra aquesta es pot interposar un recurs d'apel·lació en el termini de vint dies des de la notificació, presentant davant aquest jutjat un escrit en el qual s'haurà d'exposar les al·legacions en què es base la impugnació, a més de citar la resolució objecte d'apel·lació i els pronunciaments que impugna (art. 458 de la Lec, modificat per Llei 37/2011, d'11 d'octubre).  
El recurs no s'admetrà si, al preparar-lo, la part no acredita haver consignat en l'entitat Banco Santander i en el compte de dipòsits i consignacions obert a nom d'aquest jutjat, amb referència al present procediment, la quantitat de cinquanta (50) euros en concepte de dipòsit per a recórrer, conforme amb la disposició addicional quinzena de la Llei orgànica del poder judicial (introduïda per la LO 1/2009, de 3 de novembre).»  
El text íntegre de la resolució que es publica podrà ser consultat i/o se'n podrà obtindre una còpia en la Secretaria d'aquest jutjat, en hores d'audiència.  
  
València, 1 de març de 2021. El lletrat de l'Administració de justícia: José Ramón González Ordóñez.
Diari Oficial de la Generalitat Valenciana


Sumari del DOGV 9090, del 24-05-2021 (2021/4117)

Notificació de la sentència dictada en el judici verbal número 24/1019.
-----------------------------------------------------------------------

### Dades del document

Número de DOGV
:   9090

Data del DOGV
:   24-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4117


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici verbal número 24/1019. [2021/4117]  
Procediment: judici verbal (250.2) [vrb] - 000024/2019.  
De: Comunitat de Propietaris Rocablanca.  
Procurador: Juan Fernández de Bobadilla Moreno.  
Contra: Juana Silvestra Muñoz Torralbo.  
Procurador/a: -   
  
En aquest procediment seguit a instàncies de Comunitat de Propietaris Rocablanca, contra Juana Silvestra Muñoz Torralbo, s'ha dictat sentència:  
  
Procediment: judici verbal (250.2) [vrb] - 000024/2019.  
Resolució dictada:  
Jutjat on els interessats poden tindre coneixement del contingut íntegre de la resolució:  
Jutjat de Primera Instància número 2 de Benidorm.  
Passeig dels Tolls, s/n.  
03463, Benidorm (Alacant).  
Recurs que s'hi pot interposar: en contra, s'hi pot interposar un recurs d'apel·lació dins dels 20 dies següents a la notificació, davant d'aquest jutjat, recurs del qual coneixerà l'Audiència Provincial d'Alacant, amb els depòsits previs corresponents.  
I, atés que es desconeix el parador de la demandada, Juana Silvestra Muñoz Torralbo, expedisc aquest edicte perquè li valga de notificació en deguda forma, d'acord amb el que preveu la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades.  
  
Benidorm, 26 de novembre de 2020. - La lletrada de l'Administració de justícia: María Engracia Román Ivorra.
Diari Oficial de la Generalitat Valenciana


Sumari del DOGV 9109, del 17-06-2021 (2021/6687)

Extracte de la Resolució del 10 de juny de 2021, del vicerector d'Internacionalització i Cooperació, sobre convocatòria del Family Programme per a estudiantat entrant. Segon quadrimestre 2019/2020 - curs 2020/2021.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9109

Data del DOGV
:   17-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6687


Data del document
:   10-06-2021

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució del 10 de juny de 2021, del vicerector d'Internacionalització i Cooperació, sobre convocatòria del Family Programme per a estudiantat entrant. Segon quadrimestre 2019/2020 - curs 2020/2021. [2021/6687]  
BDNS (identif.): 569607.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/569607  
  
Primer. Beneficiaris  
Es podrà beneficiar d'aquestes ajudes l'estudiantat d'intercanvi entrant de qualsevol dels programes de mobilitat gestionats per l'ORI i qualsevol altre estudiant o estudianta estrangers entrants que hagen formalitzat matrícula en l'UJI en grau o postgrau, que forme part del Family Programme de l'ORI.  
  
Segon. Finalitat  
L'objectiu principal de la convocatòria del Family Programme és concedir ajudes a estudiantat estranger entrant que és acollit en famílies de Castelló durant la seua estada durant el segon quadrimestre 2019/2020 - curs 2020/2021 dins del Family Programme de l'ORI.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquestes ajudes és de 3.000 euros.  
  
Cinqué. Termini de presentació de sol·licituds  
10 dies hàbils  
  
Castelló de la Plana, 10 de juny de 2021.- El vicerector d'Internacionalització i Cooperació: Joan Antoni Martín Montaner.
Diari Oficial de la Generalitat Valenciana


Sumari del DOGV 9214, del 12-11-2021 (2021/11050)

CORRECCIÓ d'errades de la Resolució de 3 de novembre de 2021, del gerent de l'Institut Valencià d'Art Modern, per la qual es publica el llistat provisional de persones admeses i excloses a les proves selectives d'accés al procés de selecció per a l'ingrés com a personal fix en el lloc de treball de l'IVAMde naturalesa laboral, número 12, administratiu o administrativa, corresponent al torn lliure de l'oferta d'ocupació pública de l'IVAM de 2019, convocatòria 17/2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9214

Data del DOGV
:   12-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11014


Data del document
:   12-11-2021

Organisme emissor
:   Institut Valencià d'Art Modern, IVAM

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 3 de novembre de 2021, del gerent de l'Institut Valencià d'Art Modern, per la qual es publica el llistat provisional de persones admeses i excloses a les proves selectives d'accés al procés de selecció per a l'ingrés com a personal fix en el lloc de treball de l'IVAMde naturalesa laboral, número 12, administratiu o administrativa, corresponent al torn lliure de l'oferta d'ocupació pública de l'IVAM de 2019, convocatòria 17/2021. [2021/11538]  
  
  
S'ha advertit una errada en la visualització dels annexos I i II de la resolució esmentada (DOGV 9212; 10.11.2021), per la qual cosa es reprodueixen de nou correctament:
Diari Oficial de la Generalitat Valenciana


Sumari del DOGV 9112, del 22-06-2021 (2021/6986)

Bases per a la provisió per lliure designació, del lloc denominat cap del Servei d'Urbanisme i Medi Ambient.
------------------------------------------------------------------------------------------------------------

### Dades del document

Número de DOGV
:   9112

Data del DOGV
:   22-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/6986


Data del document
:   10-06-2021

Organisme emissor
:   Ajuntament d'Altea

Tipus de document
:   Anunci

Anàlisi jurídica

 Descriptors 

:   * Altea
    * concurs administratiu

Bases per a la provisió per lliure designació, del lloc denominat cap del Servei d'Urbanisme i Medi Ambient. [2021/6986]  
Per l'Acord de la Junta de Govern celebrada el dia 11 de maig de 2021, de l'Ajuntament d'Altea (Alacant), s'aproven les bases reguladores per a la provisió del lloc denominat cap del Servei d'Urbanisme i Medi Ambient pel sistema de lliure designació, enquadrada en l'escala d'administració general, subescala tècnica, grup A1.  
  
En el Butlletí Oficial de la Província d'Alacant número 94, de 20 de maig de 2021, es van publicar íntegrament aquestes bases.  
El termini de presentació d'instàncies serà de 10 dies naturals, a comptar des de l'endemà de la publicació de l'extracte de la convocatòria en el Boletín Oficial del Estado. Les sol·licituds es presentaran en el Registre General de l'Ajuntament d'Altea, situat a la planta baixa de l'oficina OAC en dies laborals, o a través de qualsevol mitjà dels mitjans previstos en l'article 16.4 de la Llei 39/2015, d'1 d'octubre, del procediment administratiu comú, i en el web de l'Ajuntament d'Altea (http://www.altea.es).  
En successius anuncis relacionats amb aquesta convocatòria apareixeran publicats en la pàgina web i en el tauler d'anuncis d'aquest ajuntament.  
  
Altea, 10 de juny de 2021.- L'alcalde president: Jaume Llinares Cortés.